Document ID: /roh_data/filtered/fineweb-2-filterrobots_roh.jsonl.gz/5127

Naziunal/Internaziunal - Il siemi per l'equipa naziunala è a fin
Per l’equipa naziunala da las dunnas è il siemi dal quartfinal dal campiunadi europeic da ballape a fin. La Svizra avess stuì gudagnar l’ultima partida da gruppa cunter la Frantscha. Il resultat final è però stà in pari dad 1:1.
Fin la 75avla minuta era l’equipa da la trenadra Martina Voss-Tecklenburg en avantatg cun 1:0. Quai grazia al gol da Anna Maria Crnogorcevic en la 19avla minuta. Camille Abily ha lura però pudì egualisar per la Frantscha suenter in sbagl dal goli svizzer Gaëlle Thalmann.